SKRIFTLIG FORESPOERGSEL E-1723/96 af Jan Bertens (ELDR) til Kommissionen (25. juni 1996)

Om: Etablering af en kulturlandsby i Manenga-dalen i Swaziland

Det forlyder, at der med samfinansiering fra Den Europaeiske Udviklingsfond skal etableres en kulturlandsby i Mantenga-dalen i Mlilwane-naturparken. Imidlertid kan der ikke anvendes midler fra EUF, hvis der er nogen risiko for, at der vil opstaa negative virkninger for miljoeet.

1. Er Kommissionen klar over, at der planlaegges en kulturlandsby i naturparken i Mantenga-dalen, der vil paavirke miljoeet negativt og oedelaegge naturparkens naturskoenhed?

2. Er det rigtigt, at der vil blive brugt EUF-midler til etablering af denne kulturlandsby?

3. Der kan ikke tages EUF-midler i anvendelse, medmindre der paa forhaand er foretaget en gennemgribende vurdering af indvirkningen paa miljoeet. Er der foretaget en saadan vurdering? Af hvem? Og hvornaar?

4. Vil Kommissionen i tilfaelde af, at vurderingen af miljoeindvirkningen er negativ, give garanti for, at der ikke vil blive anvendt EUF-midler til projektet?

5. Er Kommissionen under hensyntagen til tidligere finansiering af bevarelsesprojekter i Swaziland villig til at udtrykke sin misbilligelse over for myndighederne i Swaziland?

Svar afgivet paa Kommissionens vegne af João de Deus Pinheiro (11. juli 1996)

Kommissionens delegation i Swaziland er udmaerket bekendt med de bekymringer som ledelsen af dyrereservatet Mlilwane Wildlife Sanctuary har givet udtryk for paa grund af den planlagte bygning af en modellandsby i det tilstoedende Mantenga naturreservat. Det er med udgangspunkt heri at delegationen har taget sagen op med landets regering, der via Swaziland National Trust Commission (SNTC) er ansvarlig for naturreservatet.

Som svar paa delegationens tilbud om at yde stoette til en undersoegelse af hvilke virkninger bygningen af landsbyen vil faa paa miljoeet, forsikrede regeringen at dette aspekt var blevet undersoegt da projektforslaget blev forelagt for Swazilands regering, dvs. for planlaegnings- og budgetudvalget. Regeringen gjorde gaeldende at projektet ikke blot var blevet anerkendt af SNTC, der er ansvarlig for administrationen af de nationale naturreservater og beskyttelsen af landets kulturarv, men at det ogsaa havde faaet opbakning af ministeriet for naturressourcer og energi samt af Swazilands miljoemyndighed (SEA). Det boer bemaerkes at det kraeves at alle kapitalprojekter der modtager finansieringsstoette fra regeringsressourcer, inden der kan godkendes budgetstoette hertil, skal forelaegges til godkendelse for miljoemyndigheden saaledes at denne kan foretage en vurdering af eventuelle virkninger paa miljoeet.

Trods for disse forsikringer og i erkendelse af hvor oemtaalelig striden er mellem de instanser der har ansvaret for de to fredede omraader, har Kommissionens delegation i Swaziland vaeret yderst tilbageholdende med at give sin godkendelse til at EUF-midler anvendes til at finansiere bygningen af modellandsbyen. Der er endnu ikke givet nogen godkendelse, men delegationen har i et forsoeg paa at bilaegge denne uheldige situation tilbudt sin bistand med hensyn til at finde et forlig mellem parterne; den har ogsaa meddelt at den er villig til at yde stoette til en upartisk undersoegelse af projektets virkninger paa miljoeet hvis noget saadant skulle vise sig fornoedent.

Det boer bemaerkes at Swazilands regering, der finansierer hovedparten af projektet, i mellemtiden er gaaet i gang med at bygge det kompleks af traditionelle straataekte bygninger i bikubeform der skal danne grundlag for landsbyen.

Kommissionens delegation i Swaziland er enig i at miljoeaspektet i de fredede omraader er af overordentlig stor betydning og udviser derfor den stoerste opmaerksomhed vedroerende denne sag. Hvis striden fortsaetter, eller en upartisk undersoegelse faar et negativt udfald, vil der ikke blive anvendt EUF-midler til bygning af modellandsbyen.